Барак Обама

Барак Хөсәен Обама II (, 1961 елның 4 августында туган) – 2009 елның 20 гыйнварыннан башлап Америка Кушма Штатларының 44нче президенты. Президент булуына кадәр Иллинойс штатыннан сенатор булган.

 Тормыш юлы 
Барак Обама 1961 елның 4 август көнне Америка Кушма Штатларының Һавайя штатындагы Гонолулу каласында чыгышы белән Кениянең луо кабиләсеннән булган ир-ат һәм актәнле америкалы хатын-кыз гаиләсендә дөньяга килә. Атасы да Барак Хөсәен Обама (1936-1982) атлы булганга күрә, кайвакыт аның исем-фамилиясенә латинча II саны өстиләр. Анасы – Стэнли Энн Данһем (Stanley Ann Dunham, 1942–1995), Канзас штатыннан, нәселендә чыгышы белән Бөекбританиядән, Ирландиядән, Алманиядән һәм Швейцариядән булган кешеләр бар.

Президент Обаманың әтисе һәм әнисе Һавайя университетында укыган вакытта өйләнешкәннәр. Ул елларда әле АКШның башка төбәкләрендә ак һәм кара тәнле кешеләренең никахы тыелган булган. 1964 елда алар аерылышалар, булачак президент анасы тәрбиясендә кала. Озакламый әнисе, Индонезия кешесенә тормышка чыга һәм баласын ияртеп әлеге ил башкаласына күчеп китә.

Барак Обама атасы белән соңгы тапкыр ун яше туларак очраша, Биш ел дәвамында ул Җакарта мәктәпләрендә инглизчә белем ала, 1971 елда аны кабат Һавайяга кайтаралар, һәм Барак әнисе ягыннан булган бабасы белән әбисе тәрбиясендә үсә.

1979 елда урта мәктәпне тәмамлый. Колумбия университетында белем ала, аннары Һарвард университетының хокук бүлегендә укый, АКШ конституциясе хокукы буенча белгечлек ала.

1992 елда АКШның Демократлар фиркасенә килеп кушыла. 1997 ел белэн 2004 ел арасында Иллинойс штатының жирле сенат әгъзасы буларак өч мәртәбә сайлана. 2004 елда АКШ Сенаты әгъзасы булып китә.

2008 елда Демократлар фиркасеннән АКШ президентлыгына дәгъвачы буларак тәкъдим ителә һәм сайлауларда Республика фиркасе кандидаты Джон Маккейнны (John McCain) җиңә. 2012 елдагы сайлауларда Митт Ромнидан (Mitt Romney) өстенрәк була. Ике президентлык мөддәтендә дә аның белән бергә АКШ вице-президенты булып Джо Байден (Joe Biden) сайлана

2009 елның 10 декабрендә аңа тынычлык саклау буенча Нобель бүләге бирелә..

 Сылтамалар 
 Обама “җаваплылык чорын” игълан итте
 АКШ президенты Барак Обамага 50 тулды

Төркем:XXI гасыр сәясәтчеләре
Төркем:АКШ демократлары
Төркем:Тынычлык өчен Нобель премиясе лауреатлары
Төркем:АКШтан Нобель премиясе лауреатлары